Keep It Constitutional | Hoekom moet ons omgee oor die Grondwet? - Keep It Constitutional
Neem Aksie Neem Aksie
Hoekom moet ons omgee oor die Grondwet?
Deel Op Sosiale Media
Die Grondwet is die mees belangrikste en magtige dokument in Suid Afrika.
Die Suid-Afrikaanse Grondwet lys al die regte en verantwoordelikhede wat al die mense in Suid-Afrika het en op geregtig is. Dit is 'n baie magtige dokument, want dit is die hoogste wet van die land en almal moet die wette volg. selfs die President, lede van die Parlement of jou ouers en onderwysers.
Dit is so kragtig dat dit daagliks jou, jou vriende, jou familie en almal anders in Suid-Afrika raak.
Hoekom moet jy omgee vir die Grondwet?
"Al die mense in Suid-Afrika" beteken almal in Suid-Afrika, van alle ouderdomme – nie net volwassenes nie. So, selfs as 'n kind of 'n tiener, het jy regte en mense moet daardie regte respekteer.
Trouens, almal onder die ouderdom van 18 het eintlik spesiale regte – regte wat volwassenes nie het nie. Dit is belangrik dat mense jou regte respekteer en jou met respek behandel. Daar word ook van jou verwag om ander en hul regte te respekteer en 'n wetgehoorsame deel van die samelewing te wees (dit is waar die verantwoordelikheidsdeel inkom).
Om 'n bietjie oor ons Grondwet te weet, beteken dat as jy dink jy word nie behoorlik behandel nie, of jy hou nie van die manier wat 'n situasie jou laat voel nie, jy moontlik iets daaraan kan doen – en jy het die wet om jou te ondersteun.
Deur jou regte te ken, sal jy weet wanneer iemand dit breek of oortree. Dit is wanneer jy daaroor kan skree en geraas maak, en vir seker weet dat jou land jou ondersteun. En dis "cool".
As jy dink dat jou regte nie gerespekteer word nie, is daar 'n aantal dinge wat jy kan doen. Vind meer uit hoe om aksie te neem.
Jy moet weet hoe die Grondwet jou beskerm, en jou help om die dinge te hê wat jy nodig het om 'n goeie lewe te lei. Dit kan beteken dat jy toegang tot onderwys het, of dieselfde as ander mense behandel word. Jy moet seker wees dat jy ander ook op die regte manier behandel (anders kan jy vinnig in die moeilikheid beland).
Die Grondwet is 'n magtige dokument, en om 'n bietjie van die Grondwet te weet, gee jou mag. Mag om beheer te neem oor hoe jy in die wêreld behandel word en hoe jy ander behandel. Begin nou om die Grondwet 'n bietjie te verstaan – dit is 'n belangrike stap vir elke tiener en jong volwassene om te neem.
So dit blyk dus dat die Grondwet ongelooflik is: Dit beskerm jou en kan jou selfvertroue gee, want as jy jou regte ken, kan jy hulle verdedig, en dit help om jou trots maak op wie jy is. Wonderlik!
Die Handves van Regte – belangrike regte
Die Handves van Regte: 10 belangrike regte Menseregte is 'n belangrike deel van almal se […]
Word deel van ons WhatsApp gemeenskap
Hou dit Grondwetlik is op WhatsApp! Wees eerste om te weet wanneer 'n nuwe episode […]
Die Suid-Afrikaanse Grondwet
Die Suid-Afrikaanse Grondwet "Ons Grondwet is die belangrikste dokument in ons land. Dit gee ons […]